Foto’s: Egpaar verwelkom 100ste kleinkind‘n Familiefoto. Die Herald-Whig berig dit is omtrent ŉ gedoente wanneer Leo en Ruth Zanger se kinders en kleinkinders kom kuier. Die egpaar het op 8 April hul 100ste kleinkind verwelkom. Die Zanger-egpaar het 12 kinders, 53 kleinkinders, 46 agterkleinkinders en een agter-agterkleinkind. Die nuutste toevoeging tot die familie is Leo en Ruth se kleinseun Austin en sy vrou, Ashleigh, se tweede kind. Klein Jaxton is die 46ste agterkleinkind. “Die goeie Heer hou net aan om hulle te stuur. Ons kan ons eie dorpie begin,” het Leo gesê. Leo en Ruth se 12 kinders is tussen 1956 en 1984 gebore. Linda is in 1956 gebore en is op 58 jaar hul oudste kind. Joe was met sy geboorte in 1984 reeds tien keer ŉ oom. Hy is nou 31 jaar oud.